افغانستان حکومتی, امریکا قوشمه ایالتلری بیلن طالبان اورته سیده قیته باشدن باشله نیشی کوتیلیاتگن تینچلیک مذاکره لری گه قوشیلیش نی آرزو قیلماقده.
افغانستان تشقی ایش لر وزیرلیگی نینگ سوزچیسی گران هیواد, آلدین امریکا قوشمه ایالتلری بیلن طالبان اورته سیده گی تینچلیک مذاکره لری گه افغانستان حکومتی نماینده سی نینگ چقیریلمه گن لیگی سببلی اوشبو مذاکره لر نینگ نتیجه بیرمه گن لیگی نی معلوم قیلدی.
امریکا قوشمه ایالت لری دولت رهبری دونالد ترامپ, امریکا بیلن طالبان اورته سیده 2018- ییلدن بیری دوام ایتیب کیلگن تینچلیک مذاکره لری نی افغانستان ده گی امریکالیک حربی لر گه قره ته هجوم اویوشتیریلگن لیگی سببلی توخته تیب قویگن ایدی.  اوشبو حمله نینگ مسئولیتی نی ایسه طالبان گروهی اوز ذمه سی گه آلگن ایدی.
مذاکره لرنینگ توخته تیلیشی آرتیدن طالبان گروهی تینچلیک مذاکره لری اوچون روسیه پایتختی مسکو گه بیر هیئت جونتگن ایدی.
طالبان گروهی, افغانستان جمهوررئیسی اشرف غنی باشچیلیگیده گی حکومت اوچون کتته بیر تهدید دن عبارت.
افغانستان حکومتی نینگ اوتگن ییل لرده بیر نیچه مرته طالبان بیلن مذاکره قیلیش گه حرکت قیلگن لیگی و اوشبو دایره ده تینچلیک کینگشی نینگ قوریلگن لیگی حاضرگه چه مثبت بیر نتیجه گه سبب بولمه گن.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
